SPRÁVA ZO ZAHRANIČNEJ PRACOVNEJ CESTY 88/2015

1.  Účastník ZPC:
Bc. Pavol Sabela, 
Sekcia podpory vedy; Odbor medzinárodnej spolupráce; Styčná kancelária SR pre výskum a vývoj v Bruseli (SLORD),
Centrum vedecko-technických informácií SR, Lamačská cesta 8/A, 811 04 Bratislava,
Odborný pracovník 
Jazyky: anglický.

2.  Zahraničná pracovná cesta:
Belgické kráľovstvo, Brusel
1.4.2015-30.4.2015 
Styčná kancelária SR pre výskum a vývoj v Bruseli / Slovak Liaison Office for Research and Development, Rue du Luxembourg 3, 1000 Brussels, Belgium

3.  Rámcový program pobytu:
Pracovná náplň mojej aprílovej pracovnej cesty bola organizovaná v súlade so štatútom našej styčnej kancelárie a jej plánu činnosti pre rok 2015. V nasledujúcej časti správy sú uvedené niektoré významnejšie aktivity, na ktorých som sa zúčastnil. Celkový prehľad činnosti je potom uvedený v tabuľkovej forme v časti 4 tejto správy.
 
3.1	Podpora zapájania sa do medzinárodných projektov a pri ich implementácii
V rámci konzultácie a informačnej podpory poskytovanej pre projekty Horizontu 2020  som sa počas mesiaca apríl venoval najmä podpore slovenských subjektov, ktoré sa aktívne zapojili do výziev H2020 INOSUB na vytváranie SME klastrov. Za slovenských partnerov sa podarilo pripraviť a podať spoločný projekt pre spomínanú výzvu, na ktorom sa v prípade úspechu budú podieľať Žilinská univerzita a Ekonomická univerzita v Bratislave. 
Naďalej som sa podieľal aj na komunikácii medzi SZ SR pri EÚ v Bruseli a našou styčnou kanceláriou o pripravovaných aktivitách v rámci konferencií pre SET Plán, ktoré sa pripravujú v čase predsedníctva SR v Rade EÚ.
Komunikácia s našimi partnermi a ďalšími záujemcami prebiehala formou osobných stretnutí, telefonicky a tiež prostredníctvom skype konferencií. 

3.2	Organizácia konferencií
V apríli som sa za styčnú kanceláriu podieľal na pokračovaní prípravy konferencie venovanej téme dátovej bezpečnosti v rámci krajín V4. Súčasťou prípravy v tomto mesiaci bolo najmä uzavretie zoznamu rečníkov pre jednotlivé témy konferencie, ako aj účasť na prípravných stretnutiach so spoluorganizátormi. Organizačno-technické zabezpečenie priebehu konferencie priebežne zabezpečujeme so Stálym zastúpením SR pri EÚ.
Ďalším podujatím, ktorého organizátorom bola naša styčná kancelária a na príprave ktorého som sa podieľal, bola konferencia organizovaná v rámci neformálnej siete styčných kancelárií v Bruseli IGLO s názvom „IGLO Open on Research and Innovation Aspects of the Energy Union“. 

3.3 Administratívne a organizačné činnosti
Tieto aktivity za mesiac apríl zahŕňali najmä činnosti spojené s úpravou funkcionality web stránok našej kancelárie a napĺňaním ich obsahu.

4.	Stručný priebeh rokovaní, resp.  študijného pobytu:
Absolvované aktivity, ktorých som sa v rámci pracovnej cesty zúčastnil a o ktorých nie sú uvedené podrobnejšie údaje v predchádzajúcej časti správy, sú uvedené v dvoch nasledujúcich tabuľkách. Informácie z týchto aktivít, ktoré sú relevantné pre našich partnerov sú prístupné prostredníctvom webových stránok kancelárie.

Konferencie, semináre, workshopy, podujatia
Apríl 2015	
Dátum	Čas	Miesto	Účastník (SLORD)	Účastníci	Podujatie	
14.4.2015	11:00-13:00	CLORA, Brusel	Daniel Straka, Terezia Lesayová, Pavol Sabela	EK DG Energy, členovia IGLO , hostia	IGLO Open on Research and Innovation Aspects of the Energy Union	
15.4.2015	12:00-14:00	Bruegel, Brusel	Pavol Sabela	Google, EK	The Google antitrust investigation and the case for internet platform regulation in Europe	
21.4.2015	10:00-11:30	Rue du Trone 98,  Brusel	Pavol Sabela, Paulina Šujanová	členovia IGLO, zástupca TP pre textílie a vlákna	Pracovná skupina IGLO pre inovácie	
23.4.2015	15:00-17:00	Rumunská styčná kancelária, Brusel	Pavol Sabela, Paulina Šujanová	EK, členovia IGLO	Pracovná skupina IGLO pre medzinárodnú spoluprácu	
27.4.2015	14:00-17:30	MCE, Brusel	Pavol Sabela	EK, UNIPOL, EMEA, predstavitelia WG3, HP	Risk Assessment and Cyber Insurance Workshop - prípravný míting pre konferenciu Cybersecurity & Privacy Innovation Forum 	
28.4.2015	8:00-18:00	MCE, Brusel	Daniel Straka , Pavol Sabela 	EK, partneri pre výzvy Cybersecurity z ČK a asociovaných krajín	Cybersecurity & Privacy Innovation Forum 2015	
29.4.2015	8:00-16:30	MCE, Brusel	Daniel Straka , Pavol Sabela 	EK, partneri pre výzvy Cybersecurity z ČK a asociovaných krajín	Cybersecurity & Privacy Innovation Forum 2015 + Brokerage event	

Stretnutia
Apríl 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
15.4.2015	10:40-12:00	SLORD	Daniel Straka; Pavol Sabela	CZELO, Polsca, HunOR	V4 konferencia k Cyber security	Príprava konferencie	
16.4.2015	17:00-19:00	Schuman, Brusel	Pavol Sabela	Radoslav Repa, SZ SR pri EÚ	V4 konferencia k Cyber security
Common Digital Market	Príprava tém pre konferenciu V4S	
17.4.2015	9:00-10:00	SZ SR	Pavol Sabela	Martin Pitorák, SZ SR pri EÚ	Aktuálna situácia pre SET Plán	Pripravované konferencie pre SET Plán 
- konferencia zastrešená JRC
- konferencia zastrešená DG Energy	
23.4.2015	9:30-10:30	SZ SR	Pavol Sabela	Vladimír Kopecký, Matej Krhla,  SZ SR pri EÚ	Stretnutie k V4S konferencii 	Posúdenie možností použitia systému sli.do počas V4S konferencie 	
23.4.2015	12:00-13:00	Rada EU, Brusel	Pavol Sabela, Terézia Lesayová	Gabriela  Sabelová, SZ SR pri EÚ	Spolupráca SZ SR so styčnou kanceláriou	Prezentovanie akcií a konferencií pripravovaných styčnou kanceláriou. 
Získanie základných informácií o Dunajskej stratégii. 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
Medzi najdôležitejšie úlohy v jednotlivých oblastiach patria:
•	Potreba pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto budú zverejňované na webe SLORD, alebo prostredníctvom osobných kontaktov priamo so záujemcami o podávanie H2020 projektov, ktorí sa obrátia na našu kanceláriu. Cieľom je poskytovať informácie o možnostiach pre zapojenie sa do projektov cielene, a to podľa indikovaného záujmu zaregistrovaných výskumníkov. 
•	Prehĺbenie spolupráce s so zástupcami NCP ako aj priamo s národnými delegátmi za jednotlivé oblasti.
•	Poskytovanie pomoci a podpory pri riešení problémov vyskytujúcich sa v projektoch, ako aj pri procese, ktorý vedie k podpisu zmlúv. V prípade potreby poskytovanie priamych konzultácii pre konkrétne projekty. Aj keď táto aktivita pôjde nad rámec pôvodne predpokladaného zamerania našej styčnej kancelárie, vidím ju ako kľúčovú pre podporu aktívnej účasti slovenských subjektov na programe H2020, ako aj dôležitú súčasť budovania dôveryhodnosti a povedomia o odbornosti našej kancelárie.
•	Pokračovanie v podpore subjektov zo Slovenska pri zapájaní sa do výziev SME Instrument, pričom z pohľadu efektívnosti je potrebné zvýšiť záujem o podávanie projektov pre fázu 2. 
•	Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s relevantnými národnými delegátmi a Ministerstvom školstva, vedy, výskumu a športu SR. 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na internetových stránkach. 
SLORD je aktuálne v procese prípravy viacerých podujatí, za ktoré z mne pridelených oblastí spomeniem najmä konferenciu V4 zameranú na Secure Data. 

6.   Prehľad prinesenej dokumentácie a miesto jej uloženia
Vypracované a získané dokumenty z mojej pracovnej cesty sú uložené a sprístupnené v rámci web stránok slord.sk a priebežne sú zverejňované prostredníctvom týchto stránok. Publikácie a dokumenty z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Bc. Pavol Sabela	                                                 
Dátum: 8. mája 2015
								
Správu schválil:  prof. RNDr. Ján TURŇA, CSc., generálny riaditeľ  ......................................